stanford-oval/wikipedia huggingface dataset:
נורית שלו
הערות שוליים

↑  שלמה מוזר, שחייני הפועל גוש-זבולון זכו באליפות ישראל, דבר, 16 באוקטובר 1960
↑  אנאטאו רץ 100 מ' ב-10.3 שניות, סוף מעמוד א', על המשמר, 3 במאי 1961
↑  אברהם פז, אליפות השחיה הפכה לחג ספורטיבי, מעריב, 14 באוקטובר 1962
↑  שיא ישראלי הוצב ב-1500 מטר חתירה, דבר, 15 באוקטובר 1962
↑  מ. מאור, לאחר קרבות מרתקים באתונה: נצחון ישראלי, מעריב, 29 ביולי 1963
↑  צבי גור-אריה, טוביש - 2 שיאים בשחיה, מעריב, 30 במאי 1965
↑  חזר הכדורגלן שמולביץ, מעריב, 2 באוקטובר 1963
↑  יעקב ברוש, משה גרטל בכושר שיא, מעריב, 7 באוקטובר 1966
↑  יהודה גורן, השחייניות "ניצחו" השחיינים בשבירת שיאים, מעריב, 6 באוקטובר 1963
↑  י. גורן, גרטל שחה 100 מ' ב-57.8 שנ'!, מעריב, 18 באוקטובר 1964
↑  "הכל בחיים זה בחירות", עיתון קול ברמה, 25 בדצמבר 2015
| --- | --- |
בקרת זהויות :  NLI: 987007309011305171  LCCN: no98109237  VIAF: 297047816   WorldCat (עם VIAF): 297047816
משוואת המשאבה והטורבינה של אוילר

משוואות המשאבה והטורבינה של אוילר הן המשוואות הבסיסיות ביותר בתחום תכנון הטורבינות. משוואות אלו מושלות בהספק, בנצילות ובגורמים אחרים המכתיבים את התכנון של טורבינות. בעזרתן של משוואות אלו העומד ההידראולי שיוצרת משאבה או טורבינה ניתן לחישוב בקלות. הן נוסחו על ידי לאונרד אוילר באמצע המאה ה-18.
המשוואות

המומנט הפועל על הלהבים הוא:
ההספק הוא:
והעומד ההידראולי המתפתח הוא:
כאשר  \rho  היא צפיפות הזורם,  Q היא הספיקה הנפחית של המשאבה,  r_{1},r_{2} הם הרדיוס הפנימי והחיצוני של המשאבה,  V_{t1},V_{t2} הם המהירויות המשיקיות של הזורם בכניסה (כלומר ברדיוס הפנימי) וביציאה (ברדיוס החיצוני) מהמשאבה,  \omega  היא המהירות הזוויתית של הלהבים, ו- u_{1},u_{2} הן המהירויות הקוויות של סיבוב הלהבים בחלקם הפנימי והחיצוני בהתאמה.
מבט ראשוני במשוואות עשוי ליצור רושם שאין במשוואות אלו מספיק מידע כדי לנבא את פרמטרי העבודה של המשאבה, שכן הספיקה הנפחית  Q אינה נתונה, אולם תאוריית אוילר מתארת גם כיצד ניתן לנבא את הספיקה בתלות במאפיינים הגאומטריים של הלהבים. נמחיש זאת עם דוגמה חישובית.
המשוואות > חישוב ההספק של מדחף אונייה

נחשב את ההספק הנדרש ממדחף אונייה, המורכב מלהבים המסתובבים במהירות זוויתית  \omega , בעלי רדיוס פנימי וחיצוני  r_{1},r_{2} בעלי עובי  b (כלומר הלהבים המסתובבים מגדירים גליל בגובה  b), וזווית להב פנימית וחיצונית  \beta _{1},\beta _{2}, כאשר זוויות הלהב מוגדרות ביחס לכיוון המשיקי. נניח כי המים אינם דחיסים וכי צמיגותם אינה משמעותית.
נחשב את הספיקה הנפחית  Q. במערכת הייחוס של הלהב המסתובב, אם הזוויות של משטח הלהב הן כאלה שהזווית בין כיוון המהירות הקווית שלו לבין הכיוון המקביל למשטח היא קטנה מזווית ההזדקרות, אז הזרימה המציפה את הלהב (במערכת הייחוס של הלהב המסתובב, הזורם הוא שנע) תצליח לעקוב אחרי המתאר הגאומטרי של הלהב. לכן, הקשר בין המהירות הרדיאלית של הזורם ברדיוס הפנימי של המשאבה, שנסמנה  V_{r1}, לבין המהירות המשיקית שלו (אותה סימנו  V_{t1}), הוא משיקולים קינמטיים:
קשר זה נובע מכך שבמערכת הייחוס של הלהב, לאחר שהזרימה המציפה פוגעת בו היא עוקבת במדויק אחרי המתאר שלו, ולכן במערכת הייחוס האבסולוטית (במערכת המעבדה) הזרימה תתקדם בכיוון הרדיאלי באותו קצב כמו נקודה הנעה במעלה הלהב תוך כדי שהיא נעה בכיוון המשיקי במהירות  V_{t1}. מכיוון ש- V_{t1}=u_{1}=\omega \cdot r_{1}, נקבל שהספיקה הנפחית היא:
המומנט שפועל על המדחף הוא:
וההספק הוא:
ראו גם

מדחף
הערות שוליים

↑ ראו:
Euler (1752)  "Maximes pour arranger le plus avantageusement les machines destinées à élever de l'eau par moyen des pompes" (Maxims for arranging most advantageously machines intended to raise water by means of pumps), Mémoires de l'Académie Royale des Sciences et des Belles Lettres à Berlin, 8 : 185-232. Here, Euler presents his results for maximizing the outputs of windmills and water wheels, among other means of powering pumps.
Euler (1754) "Théorie plus complette des machines qui sont mises en mouvement par la réaction de l'eau" (More complete theory of machines that are set in motion by reaction with water), Mémoires de l'Académie Royale des Sciences et des Belles Lettres à Berlin, 10 : 227-295. An analysis of Segner's wheel.
Euler (1756) "Recherches plus exactes sur l'effect des moulins à vent" (More exact research on the effect [i.e., work output] of windmills), Mémoires de l'Académie Royale des Sciences et des Belles Lettres à Berlin, 12 : 166-234.
ניקוס רוגקאבופולוס

ניקולאוס אגפיטוס "ניקוס" רוגקאבופולוס (ביוונית: Νικόλαος Αγαπητός "Νίκος" Ρογκαβόπουλος; נולד ב-27 ביוני 2001) הוא כדורסלן יווני המשחק בעמדת הסמול פורוורד בסאסקי בסקוניה מליגת העל הספרדית בכדורסל והיורוליג.
קריירה מקצועית

רוגקאבופולוס ערך את הופעת הבכורה שלו במדי מועדון נעוריו דוקאס מהליגה היוונית השנייה נגד אתניקוס פיראוס במסגרת הגביע היווני ב-2016. ב-13 ביולי 2017 חתם לשש שנים בא.א.ק. אתונה מליגת העל היוונית. הוא בילה את עונת 2017/18 במדי קבוצת הנוער של המועדון ובקבוצת האימונים של הקבוצה הבוגרת.
בעונה שלאחר מכן עלה רוגקאבופולוס לקבוצה הבוגרת של המועדון וערך את הופעת הבכורה שלו בליגת העל היוונית. במהלך עונת 2018/2019 הוא ערך את הופעת הבכורה שלו במסגרות האירופיות, בליגת האלופות בכדורסל. עם א.א.ק. הוא זכה בגביע הבין-יבשתי בכדורסל 2019 ובגביע היווני ב-2020.
במהלך עונת 2020/21 התעמת רוגקאבופולוס עם המועדון עקב הפחתה בזמן המשחק והלנת תשלומי חוזה, עימות שהסתיים בהשעייתו מהקבוצה להמשך העונה. בסיום העונה שוחררו כל שחקני הקבוצה מחוזיהם על מנת לנהל משא ומתן בתנאים חדשים, ורוגקאבופולוס הפך לשחקן חופשי.
באפריל 2020 הכריז רוגקאבופולוס על מועמדותו לדראפט ה-NBA ‏2020, אך לבסוף הוא לא התמודד.
ב-28 ביולי 2021 חתם רוגקאבופולוס לשלוש שנים בפרומיתאס פטרס מליגת העל היוונית והיורוקאפ. ב-16 משחקי ליגה הוא העמיד ממוצעים של 6.5 נקודות, 4.3 ריבאונדים ו-1.1 אסיסטים בכ-20 דקות למשחק. הוא הושעה מסיבות משמעתיות בחלק האחרון של העונה.
בעונת 2022/23 שיחק רוגקאבופולוס במרקזפנדי דניזלי מליגת העל הטורקית, והעמיד ממוצעים של 15.4 נקודות, 4.5 ריבאונדים ו-1.8 אסיסטים ב-28 משחקי ליגה מקומית.
ב-3 ביולי 2023 חתם רוגקאבופולוס לשלוש שנים בסאסקי בסקוניה מליגת ה-ACB הספרדית והיורוליג.
קריירה בנבחרת הלאומית > נבחרות יוון הצעירות

רוגקאבופולוס היה חבר בנבחרות הצעירות של יוון. עם נבחרת הקדטים הוא זכה באליפות אירופה בכדורסל עד גיל 16 דרג ב' ב-2017, ונבחר גם ל-MVP של הטורניר. במהלך הטורניר הוא העמיד ממוצעים של 18.0 נקודות, 6.9 ריבאונדים, 2.4 אסיסטים, 1.4 חטיפות ו-0.5 חסימות למשחק.
ב-2018 הוא שיחק באליפות אירופה בכדורסל עד גיל 18, בה העמיד ממוצעים של 19.7 נקודות, 6.6 ריבאונדים, 2.1 אסיסטים, 1.4 חטיפות ו-0.1 חסימות למשחק. בגביע העולם בכדורסל עד גיל 19 2019 הוא העמיד ממוצעים של 13.7 נקודות, 4.6 ריבאונדים, 2.4 אסיסטים, 0.7 חטיפות ו-0.7 חסימות למשחק. באותה שנה באליפות אירופה לנוער הוא נבחר לחמישיית הטורניר לאחר שהעמיד ממוצעים של 11.7 נקודות, 8.4 ריבאונדים, 2.0 אסיסטים, 1.1 חטיפות ו-0.6 חסימות למשחק במהלך הטורניר.
קריירה בנבחרת הלאומית > נבחרת יוון הבוגרת

ביוני 2021 נבחר רוגקאבופולוס על ידי מאמן נבחרת יוון הבוגרת ריק פיטינו לטורניר הקדם-אולימפי 2020 בקנדה.
ב-2023 הוא זומן לסגל יוון לגביע העולם בכדורסל 2023.
הערות שוליים

↑  Ρογκαβόπουλος: Το βάπτισμα του πυρός, sport24.gr, [רוגקאבופולוס: טבילת האש] (ביוונית)
↑  Nikos Rogkavopoulos: Declares for 2020 NBA Draft, CBS Sports, ‏2020-04-17
↑  Greece captain Rogkavopoulos headlines All-Star Five after snatching up MVP honors, פיב"א
↑  Nikos ROGKAVOPOULOS at the FIBA U16 European Championship Division B 2017, פיב"א
↑  Nikos ROGKAVOPOULOS at the FIBA U18 European Championship 2018, פיב"א
↑  Nikos ROGKAVOPOULOS at the FIBA U19 Basketball World Cup 2019, פיב"א
↑  Unstoppable Aldama headlines the All-Star Five of the FIBA U18 European Championship, פיב"א
↑  Nikos ROGKAVOPOULOS at the FIBA U18 European Championship 2019, פיב"א
נסיכות הבוחר מווירטמברג

נסיכות הבוחר מווירטמברג הייתה מדינה ששודרגה על ידי נפוליאון בשנת 1803 מדוכסות וירטמברג. כאשר פורקה האימפריה הרומית הקדושה בשנת 1806, שודרגה הנסיכות למעמד של ממלכה.
היסטוריה

בשנת 1793 מת קרל אויגן, דוכס וירטמברג ללא ילדים, ובמקומו עלה לשלטון אחיו לודוויג אויגן, דוכס וירטמברג, ולאחר מותו בשנת 1795 עלה לשלטון אחיו הצעיר פרידריך השני, דוכס וירטמברג. פרידריך ששירת בצבאו של פרידריך השני, מלך פרוסיה, והיה קשור אליו בקשרי נישואים, עבר לנצרות הפרוטסטנטית ואף חינך את בניו כך. במהלך שלטונו פלשה צרפת לשטח הדוכסות, ואילצה את פרידריך למשוך את כוחותיו מהצבא הקיסרי ולשלם פיצויים. אולם בעזרת ניהול יעיל, שמר פרידריך על עצמאות הדוכסות. בשנת 1797 מת פרידריך, ובמקומו עלה לשלטון בנו פרידריך השלישי, דוכס וירטמברג. פרידריך חזר ונטל חלק במלחמה נגד צרפת נגד רצון נתיניו, וכאשר פלשו הצרפתים שוב לשטחי הדוכסות, פרש פרידריך לארלנגן, שם שהה עד לשלום לונוויל בשנת 1801.
במרץ 1802 נחתם הסכם עם צרפת, ובו הוסכם שפרידריך יעביר לצרפת את נחלותיו בגדה השמאלית של הריין, בתמורה לתשע ערים חופשיות ובכללם את רויטלינגן והיילברון, וכן עוד שטחים שיסופחו לדוכסות.
בשנת 1803 שודרגה הדוכסות למעמד של נסיכות הבוחר, וסופחו אליה עוד שטחים כחלק מחילוט נכסי הכנסייה באימפריה.
בשנת 1805 הצטרפה וירטמברג לנפוליאון במלחמותיו כנגד מדינות הקואליציה השלישית, וכהוקרה על כך שודרגה הנסיכות בחוזה פרסבורג למעמד של ממלכה.
נינה סלמן

| --- | --- |

 לידה:  15 ביולי 1877 דרבי, הממלכה המאוחדת של בריטניה הגדולה ואירלנד 
 פטירה:  22 בפברואר 1925 (בגיל 47) Barley, הממלכה המאוחדת 
 שם לידה:  Pauline Ruth Davis 
 מקום קבורה:  בית הקברות היהודי וילסדן 
 בן או בת זוג:  Redcliffe N. Salaman (23 באוקטובר 1901–22 בפברואר 1925) 
 צאצאים:  Arthur Gabriel Salaman, Raphael Salaman, Ruth Collet, Myer Head Salaman, Esther Salaman (singer) 
 
נינה סלמן (נולדה נינה דעויס, באנגלית: Pauline Ruth "Nina" Salaman‏; ה' באב תרל"ז, 15 ביולי 1877 – כ"ח בשבט תרפ"ה, 22 בפברואר 1925) הייתה מתרגמת שירה, משוררת ופעילה חברתית יהודייה-אנגלייה.
משוואת המחלקות

בתורת החבורות, משוואת המחלקות של חבורה סופית G היא השוויון:
כאשר  Z(G) הוא המרכז של G,  C(g) הוא המְרַכֵּז של  g (תת-חבורת האיברים שמתחלפים עם g) ו-I היא קבוצת נציגים של מחלקות הצמידות ב-G של איברים שאינם ב- Z(G).
[G:C(g)] הוא האינדקס של  C(g) ב- G והוא שווה ל- [G:C(g)]=|G|/|C(g)|.
רקע

שני איברים  g,h\in G נקראים איברים צמודים אם קיים  x\in G כך ש- g=xhx^{-1}. צמידות הוא יחס שקילות ולכן ניתן לחלק את  G למחלקות שקילות ביחס לצמידות הנקראות מחלקות צמידות. נסמן את מחלקת הצמידות המורכבת מהאיברים שצמודים ל- g כ- A_{g}.
המרכז של  G מוגדר  Z(G)=\{g\in G:\forall x\in G,xg=gx\} (קבוצת האיברים שמתחלפים עם כל איברי החבורה).
המְרַכֵּז של איבר  g\in G מוגדר  C(g)=\{x\in G:xg=gx\} (קבוצת האיברים שמתחלפים עם g). למשל המרכז של איבר במרכז הוא G כולה. בדיקה פשוטה מעלה ש- C(g) היא תת-חבורה של  G.
הוכחה

תהי  G חבורה סופית ויהי  g\in G. נשים לב לשרשרת השקילויות הבאה:
כאשר המעבר האחרון נובע מכך שקוסטים מהווים מחלקות שקילות.
מכאן ש- xgx^{-1} ו- ygy^{-1} שונים אם ורק אם  x ו- y שייכים לקוסטים שמאליים שונים של  C(g). לכן מתקיים:
מכיוון שמחלקות הצמידות מהוות מחלקות שקילות מתקיים:
כש- g עובר על קבוצת נציגים של מחלקות הצמידות.
נגדיר את  I כקבוצת נציגים של מחלקות הצמידות ללא איברי  Z(G). לכל  g\in Z(G) ולכל  x\in G מתקיים  g=xx^{-1}g=xgx^{-1} ולכן  |A_{g}|=1 (g צמוד רק לעצמו). מכאן שמתקיים:
מסקנות

ממשוואת המחלקות נובע שלכל חבורת p יש מרכז לא טריוויאלי.
הוכחה: תהי  G חבורה מסדר  p^{n}. אם  G אבלית  Z(G)=G אינו טריוויאלי. נניח ש- G אינה אבלית. יהי  g\in I, לפי משפט לגראנז' קיים k טבעי כך שמתקיים  |C(g)|=p^{k}. בהכרח  k<n, אחרת  C(g)=G בסתירה לכך ש- g\not \in Z(G). לכן:  p|p^{n-k}=[G:C(g)]. לפי משוואת המחלקות:
אגף ימין הוא סכום של מספרים שמתחלקים ב-p, ולכן גם אגף שמאל מתחלק ב-p.  |Z(G)| הוא מספר חיובי (כי  e\in Z(G)) שמתחלק ב-p ולכן  p\leq |Z(G)|. ∎
שימוש חשוב של משוואת המחלקות הוא להוכחת משפט קושי.
המשוואה משמשת בחלק מההוכחות של המשפט הקטן של ודרברן.
הערות שוליים

↑  המרכז של איבר יחיד שווה לנורמליזטור שלו. אולם כאשר מרחיבים את הגדרת המרכז לקבוצה מקבלים אובייקט שונה מהנורמליזטור של קבוצה.
נסיכות דולקדיר

אסיה הקטנה ב-1400 לערך
נסיכות דולקדיר (בטורקית: Dulkadiroğulları Beyliği) הייתה אחת מנסיכויות הסְפָר שהקימו בני שבט הדולקדיראואולו (בטורקית Dulkadiroğlu), השייך לקבוצת שבטי האוע'וז הטורקמניים, לאחר קריסת סולטנות רום.
הנסיכות הוקמה ב-1337, שלט בה אהמט זינאדין ביי ועיר בירתה הייתה קהרמאנמרש. לתקופה מסוימת הרחיבה הנסיכות את השפעתה מהעיר מוסול שבצפון עיראק של ימינו ועד מרכז אנטוליה. נסיכות זו הייתה גורם מפתח במשחקי הכוחות בין האימפריה העות'מאנית לממלוכים, תוך נישואים פוליטיים בין בני משפחות השליטים בשתי הישויות.
ב-1515, במהלך מסע המלחמה של הסולטאן סלים הראשון נגד הממלוכים, נכבשה הנסיכות והפכה למדינת חסות של האימפריה העות'מאנית.
בנו, הסולטאן סולימאן הראשון פעל לפירוק כל הנסיכויות הבייליקיות באנטוליה והטמעתן באימפריה וכך, ב-1522 פורקה סופית הנסיכות והפכה לחלק מהאימפריה העות'מאנית. עד אמצע המאה ה-19 כונה האזור במסמכים העות'מאניים בשם "דולקדיר".
הערות שוליים

↑  המינוח המקביל הנכון באנגלית הוא Clan ולא Tribe.
| --- | --- |
בקרת זהויות :  NLI: 987007565132205171
נוכלים בריביירה

| --- | --- |
כרזת הסרט
כרזת הסרט
 מבוסס על:  ספר של אריק האץ'
 בימוי:  ראלף לוי
 הופק בידי:  סטנלי שפירו
 תסריט:  סטנלי שפירו, פול הנינג
 עריכה:  מילטון קארוט
 שחקנים ראשיים:  מרלון ברנדו דייוויד ניבן שירלי ג'ונס
 מוזיקה:  הנס סאלטר
 צילום:  ויליאם סניידר
 מדינה:  ארצות הברית ארצות הברית
 חברת הפקה:  סרטי יוניברסל 
 חברה מפיצה:  סרטי יוניברסל
 הקרנת בכורה:  10 ביוני 1964
 משך הקרנה:  99 דקות
 שפת הסרט:  אנגלית
 סוגה:  קומדיה רומנטית 
 הכנסות:  3,000,000 דולר
 דף הסרט ב־IMDb
 
נוכלים בריביירה (באנגלית: Bedtime Story) הוא סרט קומדיה אמריקאי משנת 1964 בבימויו של ראלף לוי, עם מרלון ברנדו, דייוויד ניבן ושירלי ג'ונס בתפקידים הראשיים.
העלילה היא על צמד נוכלים שמרמים ביחד נשים עשירות ומתחלקים ברווחים.
ב-1988 הופק רימייק בשם נוכלים עם סגנון בכיכובם של סטיב מרטין ומייקל קיין. ב-2019 הופקה הגרסה הנשית לסרט בשם "נוכלות עם סגנון" (The Hustle).
תקציר העלילה

לורנס ג'יימיסון (דייוויד ניבן) הוא  פסל חובב בעיירה בומון-סיר-מר בריביירה הצרפתית. הוא גר במלון מפואר ומתפרנס ממעשי רמאות נגד נשים עשירות. הוא מציג עצמו כנסיך מודח ממדינה אירופאית שמגייס תרומות למען נתיניו כדי לגרש את השליט העריץ. בדרך זו תורמות לו הנשים כסף וגם תכשיטים יקרים למען "המטרה הצודקת". לורנס מסתייע במפקד המשטרה אנדרה (ארם סטפן) שבוחר למענו את הקרבנות תמורת אחוזים מהשלל.
פרדי בנסון (מרלון ברנדו) הוא קורפורל אמריקאי שמוצב בעיירה בגרמניה. הסיפור שלו - סבתו נולדה בכפר הזה וכעת היא זקוקה לניתוח מציל חיים שעולה הרבה כסף. לפני שהוא נכנס לבית הוא מצלם אותו, מקמט את הצילום שייראה ישן ומראה אותו לבחורה שנמצאת לבד בבית ומוכנה לעזור לסבתא בתכשיטים יקרי ערך...
הכל מתבצע יפה עד שהוא עושה זה עם בתו של ראש העיירה (הבורגמייסטר). המפקד רוצה להעמידו לדין אבל בנסון יודע גם עליו דברים לא כשרים וסוחט אותו. זה נגמר בשחרור של בנסון מהצבא.
בנסון נוסע ברכבת בתא אחד עם לורנס ונראה שמצא מין את מינו. הם מגיעים לריביירה אך לורנס לא מעוניין במתחרה נוסף. אנדרה עוקב אחרי בנסון ש"עוקץ" תיירת עשירה ועוצר אותו. בהתערבותו של לורנס משוחרר בנסון בתנאי שיטוס לארצות הברית. במטוס מוצא בנסון נוסעת שלורנס רימה אותה. הוא חוזר לצרפת וכופה על לורנס לקבלו כשותף.
הם עובדים כזוג ו"הנסיך" מציג את בנסון כאחיו המפגר רופרכט שזקוק לטיפול יקר. הכל פועל יפה עד שבנסון רוצה להגדיל את חלקו. הם מגיעים להסכם - מי שיוכל להוציא ראשון 25,000 דולר מתיירת יזכה בכסף ויישאר במקום והמפסיד ייאלץ לעזוב את העיירה.
התיירת היא ג'נט ווקר (שירלי ג'ונס) שזכתה בתחרות "מלכת הסבון של ארצות הברית". היא נכנסת לקזינו של המלון ולורנס מתחיל לעזור לה בהגרלה. לפתע מגיע בנסון בכסא גלגלים וג'נט מרחמת עליו. הוא מספר לה שחברתו עזבה אותו לפתע והוא קבל עקב זה שיתוק ברגליו ורק ד"ר שפהאוזן משווייץ יכול לרפאות אותו תמורת 25,000 דולר....
בלובי היא פוגשת בלורנס שמציג עצמו כד"ר שאופהאוזן, איזה צירוף מקרים...
מכאן ולהבא מנסה לורנס להפריע לקשר בין בנסון לג'נט הוא מחזר אחרי ג'נט אבל כשמתברר לו שהיא אינה עשירה הוא מבקש להפסיק את ההתערבות הזאת. ההצעה שלו כעת היא אם יצליח בנסון לשכב אתה. לשם זה הוא משכנע את ג'נט לעזוב את צרפת אבל ברכבת היא מקבלת מברק משווייץ ובו הודעה כי ד"ר שפהאוזן מת לפני 40 שנה. היא חוזרת למלון ומוצאת שם את פרדי שנרפא והם מבלים שם את הלילה.
פרדי ניצח אבל התאהב בג'נט והם נישאים וחוזרים לארצות הברית. לורנס נשאר בריביירה וממשיך ב"עבודתו".
צוות השחקנים

| שם השחקן/ית | שם הדמות | הערות |
| --- | --- | --- |
| מרלון ברנדו | פרדי בנסון |  |
| דייוויד ניבן | לורנס ג'יימיסון |  |
| שירלי ג'ונס | ג'נט ווקר |  |
| אדם סטפן | אנדרה | מפקח משטרה |
נמל התעופה הבין-לאומי פרישטינה אדם ישארי

נמל התעופה הבין-לאומי פרישטינה אדם ישארי (באלבנית: Aeroporti Ndërkombëtar i Prishtinës "Adem Jashari"), הממוקם בקרבת העיר פרישטינה, בירת קוסובו, הוא נמל התעופה הבינלאומי היחיד במדינה. בשנת 2019 עברו בו 2,373,698 נוסעים.
תולדות הנמל

נמל התעופה נפתח בשנת 1965, בעת שקוסובו הייתה חלק מיוגוסלביה. הוא שימש גם כבסיס של חיל האוויר שלה.
ביוני 1999, בימי מלחמת קוסובו, השתלט על הנמל למשך כשבועיים כוח צבאי רוסי שהגיע מבוסניה והרצגובינה. לאחר נסיגת חיילי סרביה מקוסובו שימש הנמל את כוח קוסובו של האו"ם.
מאז שנת 2000 הלך ועלה מספר הנוסעים העוברים בנמל, וב-2008 הגיע למיליון נוסעים בשנה. עשר שנים לאחר מכן הגיע מספר הנוסעים השנתי לשני מיליון ויותר.
בשנת 2002 ושוב ב-2009 הורחבו ושופצו הטרמינל ומסלול הטיסה בנמל. בשנת 2006 קיבל הנמל פרס הצטיינות על שירותיו מאת הארגון הבינלאומי Airports Council International.
הנמל נקרא כיום על שמו של אדם ישארי (אנ'), ממייסדי הארגון צבא שחרור קוסובו.
מתקנים ופעילות

בנמל התעופה מסלול טיסה אחד וטרמינל אחד, שבו ארבעה גשרי עלייה למטוס.
הנמל משמש כבסיס פעולה של חברת יורווינגס ושימש בעבר כבסיס פעולה של חברת אדריה איירווייז.
סרביה, שאינה מכירה בעצמאות קוסובו, אוסרת על טיסות אל נמל התעופה וממנו לחלוף במרחב האווירי שלה. עקב כך עליהן לטוס דרך המרחבים האווירים של מונטנגרו, אלבניה או מקדוניה הצפונית.
הערות שוליים

↑  "Singer James Blunt 'prevented World War III'". BBC News (באנגלית). 2010-11-14. נבדק ב-2023-04-18.
↑  Prishtina International Airport - Rewards, web.archive.org, ‏9 במאי 2008
↑  "Renaming Balkan airports to annoy the neighbours". The Economist. ISSN 0013-0613. נבדק ב-2023-04-18.
אולם הנוסעים היוצאים בנמל
נינה נסביט

| --- | --- |

 לידה:  11 ביולי 1994 (בת 30) אדינבורו, הממלכה המאוחדת 
 שם לידה:  נינה לינדברג נסביט
 מוקד פעילות:  הממלכה המאוחדת 
 תקופת הפעילות:  מ-2011–הווה
 מקום לימודים:  Balerno Community High School 
 סוגה:  פופ-פולק, רוק 
 שפה מועדפת:  אנגלית 
 כלי נגינה:  גיטרה, חליל צד, פסנתר, תוף 
 חברת תקליטים:  יוניברסל מיוזיק גרופ, קוקינג ויניל 
 www.ninanesbittmusic.com
 פרופיל ב-IMDb
 
נינה לינדברג נסביט (באנגלית: Nina Lindberg Nesbitt; נולדה ב-11 ביולי 1994), המוכרת בשם הבמה נינה נסביט (באנגלית: Nina Nesbitt) היא זמרת-יוצרת סקוטית.
ביוגרפיה

נסביט נולדה ב-11 ביולי 1994 באדינבורו, הממלכה המאוחדת.
ב-17 בפברואר 2014, הוציאה את אלבום המוזיקה הראשון שלה, Peroxide.
ב-11 בינואר 2018, הוציאה את הסינגל "Somebody Special".
ב-1 בפברואר 2019, הוציאה את אלבום המוזיקה השני שלה, The Sun Will Come Up, the Seasons Will Change.
הערות שוליים

↑  John Dingwall, Nina Nesbitt wows with her new look to match her new music, dailyrecord, ‏2015-12-01
↑  Nina Nesbitt: The Scottish singer-songwriter on taking on America, and winning, Glasgow Times (באנגלית)
↑  Sam Rigby, Nina Nesbitt announces debut album, Digital Spy, ‏2013-11-26 (באנגלית)
↑  Peroxide - Nina Nesbitt | Songs, Reviews, Credits, AllMusic (באנגלית)
↑  Nina Nesbitt Announces ‘The Sun Will Come Up, The Seasons Will Change’, idolator, ‏2018-10-30
↑  The Sun Will Come up, The Seasons Will Change by Nina Nesbitt, Genius (באנגלית)
↑  The Sun Will Come Up, The Seasons Will Change - Nina Nesbitt | Songs, Reviews, Credits, AllMusic (באנגלית)
| --- | --- |
בקרת זהויות :  BnF: cb16930426z (data)  GND: 1232027995  LCCN: n2020055078  MusicBrainz: 2e759a02-63c2-437a-ace5-0c8dbc763684  NKC: xx0189407  VIAF: 311118196   WorldCat (עם VIAF): 311118196 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
נוכלים בחוג הנוצץ

| --- | --- |

כרזת הסרט
 בימוי:  מרק ריידל 
 הופק בידי:  דון דווין 
 תסריט:  רוברט קאופמן, ג'ון בירום 
 עריכה:  דייוויד ברת'רטון, דון גוידיס
 שחקנים ראשיים:  מייקל קיין ג'יימס קאן אליוט גולד דיאן קיטון
 מוזיקה:  דיוויד שייר 
 צילום:  לאסלו קובאקס
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  17 ביוני 1976
 משך הקרנה:  115 דק' 
 שפת הסרט:  אנגלית 
 סוגה:  סרט חבר'ה, סרט שוד, סרט קומדיה 
 דף הסרט ב־IMDb
 
נוכלים בחוג הנוצץ (באנגלית: Harry and Walter Go to New York) הוא סרט קולנוע אמריקאי מסוגת קומדיית פשע משנת 1976 בבימויו של מרק ריידל, עם מייקל קיין, ג'יימס קאן, אליוט גולד ודיאן קיטון בתפקידים הראשיים.
תקציר העלילה

סדברי (מסצ'וסטס) 1892, הארי דיגבי (ג'יימס קאן) וולטר היל (אליוט גולד) הם שני שחקנים בתיאטרון וודביל. לאחר שהארי נתפס בגניבה מהקהל שניהם נשלחים למאסר בבית הסוהר ב קונקורד. באותו זמן מגיע לבית הסוהר עבריין הצמרת אדם וורת' (מייקל קיין) ומתקבל בתשואות והערצה בעיקר על ידי נשות העיר. וורת' הוסגר למשטרה על ידי רופוס קריספ (צ'ארלס דרנינג) מנהל בנק בלוול (מסצ'וסטס) אותו פרץ וורת'. קריספ מודיע לו כי כעת יש בבנק כספת חדשה שאף אחד יכול לפרוץ. זה מרגיז את וורת' והוא מתכנן נקמה.
וורת' קונה בכספו את הנהלת הכלא ואת הסוהר הראשי דורגום (ברט יאנג). הוא מקבל חדר מפואר עם כל הנוחיות וכן הארי וולטר הופכים להיות משרתיו האישיים. הוא מצליח לרכוש את תוכניות בניין הבנק כדי לתכנן את הפריצה.
לכלא מגיעה מניו יורק העיתנאית ליסה צ'סנאט (דיאן קיטון) עם צלם כדי לראיין את וורת'. כאשר הארי שופך בטעות שמפניה על וורת' הוא זוכה לגערות. ליסה כועסת על וורת' בגלל יחסו לוולטר והארי ומבקשת מהם לבקר אותה לכשישתחררו. הם מצליחים לצלם את התוכניות במצלמת העיתון אך גורמים לשריפה. בלחץ וורת' הם נשלחים כעונש לעבוד במחצבה, שם גונב הארי ניטרו גליצרין שישמש אותם לפריצת קיר הכלא. לאחר מרדף ממושך הם מצליחים להגיע לניו יורק ונפגשים עם ליסה במערכת העיתון ומצליחם לקבל את תוכניות הבנק.
הבנק נמצא צמוד לבית האופרה והם מתחילים לתכנן את הפריצה ביחד עם העוזר הראשי מישה (ג'ק גילפורד) ושאר עובדי העיתון. ליסה תומכת בפריצה כדי לחלק את הכסף לעניים.
וורת' משוחרר על-תנאי וגם הוא מתכנן לפצח את הכספת החדשה. שתי הקבוצות לא יודעות אחת על השנייה. הפריצה של הארי וולטר מתבצעת דרך בית האופרה ששם מועלית אופרטה בכיכובה של גלוריה פונטיין (לסלי אן וורן) שהיא גם המאהבת של וורת'.
הקבוצה של הארי וולטר מצליחה לחדור לבנק מתחת לבית האופרה. כדי להאריך את ההופעה מתפרצים הארי וולטר להצגה ומאריכים אותה כאילו הם חלק מההצגה ואף זוכים לתשואות. הם מצליחים לפוצץ את הכספת ולגנוב שקי כסף רבים. וורת' ממהר למקום ונעצר הידי קריספ אך משוחרר לאחר שהוא מגלה שהוא בדרך לכספת ולא יוצא משם...
לבסוף חוגגים הארי וולטר במסעדה יוקרה עם החוג הנוצץ בעוד שליסה וורת' השרמנטי מסתודדים ומחליטים לעבוד בעתיד ביחד...
צוות השחקנים

| שם השחקן/ית | שם הדמות | הערות |
| --- | --- | --- |
| מייקל קיין | אדם וורת' | עבריין צמרת |
| ג'יימס קאן | הארי דיגבי | שחקן וודביל |
| אליוט גולד | וולטר היל | שחקן וודביל |
| דיאן קיטון | ליסה צ'סנאט | עיתונאית |
| צ'ארלס דרנינג | רופוס קריפס | מנהל בנק |
| לסלי אן וורן | גלוריה פונטיין | זמרת |
| ברט יאנג | דורגום | סוהר ראשי |
| ג'ק גילפורד | מישה | פורץ |
| קרול קיין | פלורנס | עובדת בעיתון |
נמל התעופה הבין-לאומי ולדיווסטוק

נמל התעופה הבין-לאומי ולדיווסטוק (ברוסית: Международный аэропорт Владивосток) הוא נמל תעופה בינלאומי ליד העיירה ארטיום במחוז פרימוריה שברוסיה, 44 ק"מ צפונית לעיר ולדיווסטוק. בעבר נודע גם בשם נמל התעופה קנביצ'י על שם הכפר הסמוך.
היסטוריה

ב-1931 נבנה נמל התעופה ולדיווסטוק וב-1932 החלו להתבצע בו טיסות מסחריות. לאחר מלחמת העולם השנייה שימש נמל התעופה למטוסים לצורכי חקלאות, פיקוח ומחקר על חופים ויערות במזרח הרחוק. טיסת נוסעים בין ולדיווסטוק ומוסקבה התבצעה לראשונה ב-1948 באמצעות מטוס איליושין 12. בין 1959 ל-1964 נבנה קומפלקס מתקני קרקע על מנת שהנמל יוכל לקבל מטוסים גדולים יותר.
נסיכות ברכטסגאדן

| --- | --- |


 
 ממשל
 עיר בירה:  ברכטסגאדן
 היסטוריה
 תאריכי הקמה:  1102 
 תאריכי פירוק:  1803 
 ישות קודמת:   דוכסות בוואריה
 ישות יורשת:   נסיכות הבוחר מזלצבורג
 
נסיכות ברכטסגאדן או נסיכות-פרובוסט ברכטסגאדן (בגרמנית: (Fürst-) Propstei‏ Berchtesgaden) הייתה נסיכות שלהאימפריה הרומית הקדושה, שהוחזקה על ידי מועצה של Canons Regular בראשות נסיך-פרובוסט.
גאוגרפיה

השטח כלל את אזור ברכטסגאדן האלפיני, כלומר הקהילות המודרניות של ברכטסגאדן, בישופשויזן, מרקטשלנברג, רמסו ושונאו אם קוניגסי, הממוקמות במדינת בוואריה הגרמנית של היום, כמו גם מספר אחוזות רחוקות יותר.
מיקומו של המנזר היה חשוב מבחינה אסטרטגית. ראשית, הוא נמצא באזור שיש בו מרבצי מלח יקרי ערך, והוא היה ממוקם בצורה כזו שהוא היה מסוגל לשמש כמדינת חיץ בין שכנותיה הגדולות בהרבה, דוכסות בוואריה וארכיבישופות זלצבורג, ולנצל את המצב לטובתו. שנית, עמק ברכטסגאדן תחום כמעט כולו בהרים גבוהים, למעט נקודת גישה אחת לצפון, ולכן הוא כמעט בלתי חדיר.